అంధకారం!
ప్రతిచోటా అంధకారం ఉంది.
ధైర్యమూ లేదు, ఆశ కూడా లేదు.
నేను కూడా నీలాగే భయపడ్డాను.
ఆ తర్వాత, నాకు జవాబు దొరికింది.
అప్పుడు భయం లేదు, బాధ లేదు,
నిరాశ లేదు.
నేను స్వేచ్ఛగా ఉన్నాను. చివరకు.
నువ్వు కోరుకునేదీ అదేగా?
రా.
నీకు జవాబు చూపిస్తాను.
వెనుక్కు తగ్గకు.
అలా వదిలెయ్.
లొంగిపో, బాని.
నాకు లొంగిపో.
ప్రిథ్వి.
డా. ప్రిథ్వి కాలింగ్...
మీరు కాల్ చేస్తున్న నంబర్ ప్రస్తుతం స్విచాఫ్ చేసి ఉంది.
తర్వాత ప్రయత్నించండి.
నాన్న ఇన్‌కమింగ్ కాల్
-హలో? నాన్నా. -హలో!
అవును, ఇప్పుడే ఆఫీసుకు వచ్చాను.
హలో, బాని.
హలో?
హలో? హలో?
-హలో, నాన్నా? -ఆఫీస్ ఏంటి? నువ్వు అబద్ధం చెబుతున్నావు.
-మీరు అలా ఎందుకు అంటున్నారు, నాన్నా? -నాకు అంతా తెలుసు.
ఉద్యోగం కాదు, వ్యభిచారం చేస్తావు.
అంతా సర్వనాశనం చేశావు. నీకు సిగ్గు ఉంటే, నువ్వు చచ్చిపో.
నాన్న
బాని, బాగానే ఉన్నావా?
ఏం జరిగింది?
బాని!
హలో? బాని, ఏం జరిగింది?
బాగానే ఉన్నావా, తల్లీ?
బాని.
వద్దు, వద్దు.
అంధేరా
ఒక నెల తరువాత
జై హింద్, మేడం.
-అది ఇలా ఇవ్వండి. -ఫైల్ ఇచ్చి వస్తా.
కొత్త నిబంధనలను పెట్టేముందు ప్రభుత్వం అంతగా ఆలోచించదు.
కానీ వాటిని మనం పట్టించాలి.
ఈ కొత్త విషయం ఏంటి?
మహిళల కేసు అయితే, మహిళా పోలీసులే నిర్థారించాలి.
ఎందుకు? నాకు నా పని చేయడం రాదా?
మంచి ఉపాయం ఉంది.
లింగం బట్టి బాత్రూంలు మాదిరిగా, పోలీస్ స్టేషన్‌లు కూడా వేరుగా ఉండాలి.
అప్పుడు అందరికీ స్పష్టత, ఎవరికి ఎక్కడ ఊరట దొరుకుతుందో.
-జై హింద్, సర్. -జై హింద్, కదం.
ఇది టీవీ నటుడి భార్య సంజనా రెడ్డి వాంగ్మూలం.
అతనికి తనే డ్రగ్స్ సరఫరా చేశానని ఒప్పుకుంది.
అవునా?
అయితే, చివరకు ఒప్పుకుంది.
కదం రాపిడ్ ఫైర్‌లా అడిగుండాలి.
అందుకే నిజం బయటకొచ్చింది.
పోలీసు ఉద్యోగం మానేసెయ్. సొంత టాక్ షో మొదలుపెట్టు.
కాఫీ విత్ కదం.
అవును. ఇంతకీ, కదం, ఒక కనబడని వ్యక్తి కేసు ఉంది.
ఒక అమ్మాయి కనబడడం లేదు.
ఆమె పేరు బాని బరువా. నాయక్ దర్యాప్తు పూర్తి చేశారు.
అందులో నేరం లేదు. కానీ ఆమె తండ్రి నమ్మడం లేదు. తను రోజూ వస్తాడు.
-ఇంకా బయటే కూర్చున్నాడు. -సర్, అతని కూతురు ఓ వేశ్య.
హే, నాయక్! అలాంటి పదాలు మాట్లాడకు.
ఆమెను సెక్స్ వర్కర్ అను.
ఈ రోజుల్లో, అందరినీ గౌరవించడం తప్పనిసరి.
మీరు ఎలా పిలిచినా, ఆమె చేసే పని మారదు.
కదం, నేను అనుకోవడం
ఇందులో మనకు అవసరం... మహిళ ప్రమేయం. కదా?
ఆమె తండ్రితో మాట్లాడు. అర్థమయేలా చెప్పు.
తర్వాత, నాయక్ నివేదికపై సంతకం చెయ్.
విషయం ఏంటంటే...
ఇప్పుడు కేసు మూసివేయడానికి మహిళా పోలీసు
సంతకం తప్పనిసరి. అవునా?
ఆ పని చెయ్.
సరే, సర్.
ఆమె సంతకం పెడుతుంది.
అయితే, ఆ అమ్మాయిని చూశావు, తర్వాత?
ఆమె... కిటికీ పక్కన నిలబడింది.
-ఆ తర్వాత... -ఆత్మహత్యా?
ఆమె తనంతట తానుగా దూకలేదు.
ఆమెను ఏదో శక్తి కిటికీ నుండి బయటకు లాగింది.
శక్తి లాగిందా?
ఆమెను లాగిందెవరు?
-ఒక నీడ ఉంది. -ఎవరి నీడ?
కాదు, అది మనిషి నీడ కాదు.
అంధకారాన్ని ఊహించండి. అంధకారం, అయినా ప్రాణంతో ఉంది.
ఏమిటిది? అసలు ఏం మాట్లాడుతున్నాను?
పర్వాలేదు. సరిగ్గా ఉండాలనకోకు. చెబుతూ ఉండు.
ఏం చెప్పాలనుకుంటే అదే చెప్పు.
ఆ అంధకారం ప్రాణాలతో ఉంది.
అది తనకు తానే కదులుతుంది.
అప్పుడు, ఆ అంధకారం ఆ అమ్మాయిని కిటికీ నుండి లాగేసింది.
కనబడడం లేదు నమోదు పత్రం
తను ఏమీ చెప్పకుండా ఆత్మహత్య ఎందుకు?
మేము చాలా సన్నిహితం. ఆమె మాకు అన్నీ చెబుతుంది.
తను ఎస్కార్ట్‌నని మీకు చెప్పిందా?
కాల్ సెంటర్‌లో పని చేస్తానని అబద్ధమెందుకు?
చూడండి, సర్, మనిషి కనబడని కేసులో మేము ప్రతి విధానం అనుసరించాం.
ఫలితం లేదు.
పైగా, బాణీ మానసిక ఆరోగ్యం...
ఆమె బైపోలార్. తను ఎస్కార్ట్ కూడా.
కానీ ఆమె నా కూతురు.
అలాగని తన కేసుకు దర్యాప్తు అర్హత లేదా?
నేను అలా చెప్పానా?
నేను చెబుతున్నదల్లా నివేదికలో
మరొకరి పాత్ర ఉందని సూచించడం లేదు.
మరి ఆమె ఎందుకు అరిచింది? హలో, హలో అని ఫోన్‌లో అరుస్తూనే ఉన్నా,
కానీ తనేమీ మాట్లాడలేదు.
-ఆమె అరిచిందా? -అవును.
-ఫోన్‌లోనా? -కచ్చితంగా.
ఇందులో ఏమీ రాయలేదు.
నేను చెప్పాను... ఆ, అధికారికి...
నాయక్.
నీకు ఈ అమ్మాయి తెలుసా, నీ కలలో వచ్చే అమ్మాయి?
జయ్, ఈ నీడ అనేది నీ నిగూఢ ఊహలలో కల్పన కావచ్చు.
ఎంబీబీఎస్ విద్యార్థిని.
కార్ల్ జంగ్, ఇంకా నీడ గురించి తన విధానం గురించి బాగా తెలుసు.
ఈ పీడకలలు, స్వప్నాలు, నీ ప్రమాదంతో వీటికి సంబంధం ఉందనుకుంటావా?
నా ప్రమాదాన్ని తెస్తూనే ఉంటారెందుకు?
మీకు ఇంకా ఏం తెలియాలి?
నేను మొత్తం చెప్పా. వేరే ఏదీ గుర్తు లేదు.
గుర్తు లేదా, లేక మరిచిపోవాలని చూస్తున్నారా, జయ్?
ఈ స్వప్నాలు, పీడకలలు ఆ ప్రమాదం తర్వాతే మొదలయ్యాయి.
ఆ ప్రమాదమే వీటికి మూలం కావచ్చు.
మీరు చేయాల్సినది మీ ప్రమాదం గురించి మాట్లడడమే, జయ్.
ఒకటి చెప్పానా? ఇక నావల్ల కాదు.
జయ్! జయ్!
కేసు ముగింపు నివేదిక
దర్యాప్తు అధికారి సంతకం
కల్పనా కదం పోలీస్ అధికారి
అదే చివరిది.
మీరు సంతకం చేయరని నేను పందెం కాశాను.
నేను ఓడిపోయా, మేడం.
ఇదిగో.
డా. అజీజ్‌తో నీ సెషన్ ఎలా జరిగింది?
అదే నా ఆఖరి సెషన్.
నేను ఇక మళ్లీ వెళ్లను.
అయితే నీకెలా నయం అవుతుంది? దానంతటదే?
ఆయనతో కనీసం కొన్ని సెషన్‌లు చెయ్, బాబూ. ఆయనకు మరో అవకాశం ఇవ్వు.
నువ్వు సరిగా తినడం లేదే? ఇవాళ కూడా చాలా మిగిలిపోయాయి.
ఎందుకంటే నువ్వు ప్రిథ్వికి కూడా వండేశావు. మళ్లీ.
-వేగంగా చేయాలా, హా? -నీకు ఎందుకంత తొందర?
లేదు. నిజానికి. అతిథులు వేచి ఉన్నారు.
నాకు సంఘటనకు ముందు, వెనుక వారం సీసీటీవీ ఫుటేజ్ కావాలి.
ఫుటేజీ లేదు, మేడం. ఆ రాత్రి సర్వర్ రూమ్‌లో అగ్ని ప్రమాదం జరిగింది.
అగ్నిమాపక సిబ్బందిని పిలిచాం. అంతా తగలబడింది.
నాయక్ గారికి తెలుసు.
కనిత్కర్, అగ్నిమాపక విభాగం నుంచి నివేదిక తీసుకో.
సరే, మేడం.
-నీకు కుక్కలు ఇష్టమా? -హూ?
-కుక్కలు? -ఏమన్నారు?
ముధోల్ వేటకుక్క తెలుసా?
వాటిని వేటకు వాడతారు.
ఒక్కసారి అవి వాసన పసిగట్టాయంటే,
ఏనాటికీ మరిచిపోవు.
మా కేకే మేడం... ఆవిడ సరిగ్గా వేటకుక్క లాంటిదే.
ఆవిడ కరిచిందంటే, నీకు హామీ ఇస్తున్నా,
దానికి ఇంజక్షన్ ఆ నాయక్ గారి దగ్గర కూడా ఉండదు.
ఈ కిటికీ కొత్తగా పెట్టారా?
పద.
ఈ కిటికీ... ఇది కొత్తదా?
మేడం, అదే రోజు రాత్రి, అగ్నిమాపక సిబ్బంది పగలగొట్టాల్సి వచ్చింది, అందుకే...
ఆ రాత్రి చాలా జరిగాయి, కదా?
ఇంత జరిగితే, మిగతా సిబ్బందితో కూడా మనం మాట్లాడాల్సి ఉంటుంది.
కనిత్కర్, ఆ రాత్రి అతిథుల జాబితా తీసుకో.
-ఆ, మేడం. -కానీ, నాయక్ సర్...
పద.
ఏం చెప్పానో గుర్తుందా? వేటకుక్క, హూ?
హోటల్ బాంబే మూన్
కనిత్కర్, ఆ కెమెరా హోటల్ ఆవరణకు బయట ఉంది, కదా?
-హుమ్. -దాని ఫుటేజీ తెప్పించు.
ఐబీడీని గుర్తించడానికి కొలనోస్కోపీ సహాయపడుతుంది.
అంధకారం ప్రాణాలతో రాగలదా?
ఇది అల్సరేటివ్ కొలైటిస్ కేసు.
అంధకారం లోకి - కనబడని అతీంద్రియ శక్తులు
హాయ్, గయ్స్! అతీంద్రియ ప్రపంచంలోకి స్వాగతం.
నేను, మీ రూమితో కలిసి,
నా కొత్త షోలోకి, "అంధకారం లోకి,"
కేవలం నా వ్లాగ్ టీవీ ఛానెల్, అన్‌సీన్ సూపర్‌నేచురల్ క్లబ్‌లో.
అన్ని పనులు ఆపేసి, చుట్టూ చూడండి.
ప్రపంచం మరింత నిగూఢంగా మారడం లేదా?
ఆశ తుడుచుకుపోతోంది. హింసాత్మక నేరాలు పెరుగుతున్నాయి.
దీనికంటే ఇంకా ఎక్కువ ఉందని నేను మీకు చెబితే?
అంధకారం అనేది సాధారణం కాదని, అది అతీంద్రియమని నేను మీకు చెబితే?
మన అజ్ఞానమే అంధకారానికి అతిపెద్ద బలం.
మనం దానిని పట్టించుకోము, కానీ అది మనను అనుక్షణం చూస్తూనే ఉంటుంది.
కొలనోస్కోపీ ఏం చూపుతుంది?
దానిని తెలుసుకోవడం అంటే చీకటి గుహలోకి వెళ్లడం.
సూర్యుడు లేదా సూర్య కిరణాలు చొచ్చుకుపోలేని ప్రదేశం.
వింత విషయం, కదా? ఒకసారి దానిని చూస్తే ఇక చూడకపోవడం ఉండదు.
హే! ఎక్కడకు వెళుతున్నావు?
రా, రా. మరొకటి. మరొకటి.
ఏం చేస్తున్నావు, బాబూ? తీసుకో.
కానీయండి, గయ్స్! క్యాచ్, క్యాచ్.
హే, రూమి. వీడి అమ్మ నిన్ను కలవాలట.
-ఎందుకు? -వీడికి క్రికెట్ దెయ్యం పట్టింది.
ఆమె దానిని వదిలించాలట.
-హలో, ఎలా ఉన్నావు? -బాగున్నాను.
రూమి
నీకు ఇష్టమైన బ్రౌనీలు! చల్లగా ఉండు! మామయ్య
ఇక ఈ అంధకారం కళ్లలోకి నేరుగా చూడండి.
ఎలాంటి భయం, బెరుకు లేకుండా.
నేను, మీ రూమితో కలిసి, నా కొత్త షో లో, "అంధకారం లోకి,"
కేవలం నా వ్లాగ్ టీవీ ఛానెల్, అన్‌సీన్ సూపర్‌నేచురల్ క్లబ్‌లో.
మీకు ఈ వీడియో నచ్చితే, తప్పకుండా లైక్ బటన్ నొక్కండి.
నా ఛానెల్‌కు సబ్‌స్క్రైబ్ చేయండి, కామెంట్ చేయండి.
మీ చుట్టూరా చూడండి. అనేక విషయాలు,
గృహ హింస, రోడ్డుపై కోపాలు, విపత్తులు, ఆత్మహత్యలు పెరగడం లాంటివి.
ఈ సంఘటనలన్నీ తరచుగా అతీంద్రియ అనుభవాలతో లేదా
వివరించలేని దృశ్యాలతో కలిసుంటాయి.
అనేక ఉదాహరణలు ఉంటాయి, ఎలాగంటే,
డెట్రాయిట్ అల్లర్ల సమయంలో నైన్ రూజ్ భూతాన్ని చూడడం.
లేదా ఆస్ట్రేలియన్ బుష్‌ఫైర్ల సమయంలో, క్రాంపస్ అనే భూతం ఉంది.
ఇలాంటి అనేక కథలు.
ఇక వ్యక్తిగతంగా, నేను నమ్మేది... ఇప్పుడు, తెలియదు, దానిని
అంతరాత్మ లేదా దృక్పథం, లేదా ఇంద్రియ జ్ఞానం అనండి,
కానీ ప్రస్తుతం, ముంబైలో కూడా ఒక విచిత్రమైన ఉనికి ఉంది.
అందుకే, మీలో ఎవరైనా అతీంద్రియ కార్యకలాపం అనుభవిస్తే,
దయచేసి చెప్పండి.
మొదట ఎవరు చెబుతారు?
మన కొత్త సభ్యుడు చేయి ఎత్తుతున్నారు. జయ్ షేత్
హాయ్, జయ్. "అన్‌సీన్ సూపర్‌నేచురల్ క్లబ్"లో చేరినందుకు ధన్యవాదాలు.
దయచేసి ఇది వెంటనే ఆపు.
ప్రజల మానసిక అనారోగ్యం, మానసిక సమస్యలను అతీంద్రియం అంటున్నావు.
దేనికి? సభ్యులు, కంటెంట్, లైక్‌ల కోసమా? నీకు పిచ్చా?
బాబూ, ఏది పిచ్చో తెలుసా?
ఓ పారానార్మల్ యాక్టివిటీని అనుభవిస్తే, దానిని చెప్పుకోలేవు.
ఎందుకంటే జనాల వెటకారం, అభిప్రాయాలకు భయపడి.
ఈ అనుభవాలను మానసిక అనారోగ్యం అనడమే అసలైన పిచ్చి,
సంకుచిత నిర్లక్ష్యపు వెధవ.
నా వ్లాగ్‌లో ఏమీ వాగకు. ఇంకా ఎవరైనా?
మేడం, బాని కాల్ రికార్డ్‌లు.
హోటల్ సిబ్బందితో మాట్లాడావా? ఏమైనా దొరికిందా?
వాళ్లూ అదే చెబుతున్నారు, ఏదో స్క్రిప్ట్ చదివినట్లుగా.
తను డాలీ. ఒక్క క్షణం, మేడం.
హలో.
నాకు కాల్ చేస్తూ ఉండకు. ఒత్తిడి భరించలేను.
కాలర్‌ను కనుగొనండి కాల్ లాగ్ - పరిచయం - శోధన
డా. ప్రిథ్వి షేత్ కాలింగ్...
మీరు డయల్ చేసిన నంబర్ స్విచాఫ్ చేసి ఉంది, మళ్లీ ప్రయత్నించండి.
ప్రిథ్వి షేత్ పాస్‌వర్డ్ - లాగిన్
ప్రాక్టీస్ చేస్తేనే నేర్చుకుంటావుగా?
రా. పద.
జనాలు కొత్త కారు కొన్నాక, కొబ్బరికాయ కొడతారు. నేను హెడ్‌లైట్ బద్దలుకొట్టనా?
శాంతించు. మనకు ఇది ఉంది. మన అదృష్ట బీమా.
ఎం-ఈ-డీ-ఏ-ఎల్
పాస్‌వర్డ్ తప్పుగా ఉంది
ఏం జరిగింది.
పీడకల వచ్చిందా?
కాలేజీకి వెళ్లవా?
వెళ్లాలని లేకపోతే వెళ్లకు. విశ్రాంతి తీసుకో.
పర్వాలేదమ్మా. వదిలేసెయ్.
పోహా చేశాను. తిను, సరేనా?
నీ మందులు వేసుకోవడం మరిచిపోకు.
సమయానికి వేసుకో, బాబూ.
సరేనా? మరిచిపోకు. సరే, వెళతాను.
డా. ప్రిథ్వి షేత్. బాణీ అతని పేరు మీతో చెప్పిందా?
లేదు.
సర్, బాని మాయమైపోయిన రోజున అతనికి 13 సార్లు కాల్ చేసింది.
అతని పేరు ఏనాడూ చెప్పలేదు.
నేను బాని గది చూడవచ్చా?
హా, తప్పకుండా. ఇటు వైపు.
ఆత్మ హీలింగ్
ఏమిటిది...
ఆత్మ?
ఏదో థెరపీ కోసం బాని అక్కడకు వెళ్లేది.
అది సందర్శించాక తనకు మెరుగ్గా ఉండేది.
బాని బరువా బరువా ఐడీ సం: 4198
పద, కనిత్కర్.
బయటకు వచ్చెయ్.
వాళ్లు వెళ్లిపోయారు.
వచ్చెయ్.
ఆత్మ హీలింగ్
వేరే దేశంలో ఉన్నట్లుంది.
నమస్కారం. నా పేరు చైతన్య శర్మ, మేనేజింగ్ డైరెక్టర్, ఆత్మ హీలింగ్.
వెళదామా? రండి.
తను మిస్ అయేషా. మా చీఫ్ వెల్‌నెస్ కన్సల్టెంట్.
ఆమె మీకు సహకరిస్తారు, సరేనా?
-తప్పకుండా, సర్. -వెళతాను.
దయచేసి కూర్చోండి.
మాకు ఒక వ్యక్తి కనబడలేదనే కేసు ఉంది. తను మీ విద్యార్థి, బాని బరువా.
నేను చూస్తాను.
నాలుగు నెలలు అయింది.
బాని బరువా రావడం లేదు.
మీరు ఇతనిని ఇక్కడేమైనా చూశారా? డా. ప్రిథ్వి షేత్.
లేదు. ప్రిథ్వి అని ఇక్కడ ఎవరూ లేరు.
నాకు బాని ఇన్‌స్ట్రక్టర్, తన బ్యాచ్ వాళ్ల వివరాలు కావాలి.
తప్పకుండా, అవి తెప్పిస్తాను.
మన దగ్గర బాని బరువా అనే విద్యార్థిని ఉంది.
ఎవరో చూస్తున్నారు. కాసేపు పడుతుంది.
అప్పటి వరకు ఏమైనా తీసుకుంటారా?
గ్రీన్ టీ లేదా ఏమైనా?
-లేదు. -టీ.
-తప్పకుండా. -టీ?
-ఒక కప్పు టీ పంపించు. -మామూలుగానే. బెల్లంతో.
-ఇంకేమైనా? -బిస్కెట్లు.
తప్పకుండా. కుకీస్ కూడా.
ఖాళీ కడుపుతో టీ తాగవద్దని డాలీ చెప్పింది.
ఒక్క నిమిషం. హలో. హా, చెప్పు, షిండే.
మీరు ఇక్కడ ధ్యానం చేయిస్తారా?
ధ్యానం మాత్రమే కాదు. ఇది అంతకంటే ఎక్కువ.
మరింత సాంకేతికం. దానిని ఆటెమ్ అంటారు.
అడ్వాన్స్‌డ్ టెక్-ఎనేబుల్డ్ మైండ్‌ఫుల్‌నెస్.
నిజానికి, పోలీసుల కోసం కూడా థెరపీ వర్క్‌షాప్‌లను నిర్వహిస్తాం.
స్పెషల్ థెరపీ. మీరేమైనా ప్రయత్నిస్తారా?
నాకు థెరపీ మీద ఆసక్తి లేదు.
ఎవరికి ఉంటుంది?
కొన్నిసార్లు మనకు అది కావాలి. అందరికీ.
ఏదేమైనా, ఇది నా కార్డ్. ఒకవేళ మీరు మనసు మార్చుకుంటే.
మేడం, ప్రిథ్వి షేత్ చిరునామా దొరికింది.
మీ సహకారానికి ధన్యవాదాలు.
బుధవారం, జూలై 24 1 కొత్త సందేశం
జయ్ షేత్ అంధకారం ప్రాణాలతో రాగలదా?
జయ్ షేత్?
రూమి అరే, నిన్న ట్రాల్ చేసినది నువ్వేగా?
జయ్ షేత్ అది ప్రాణంతో రాగలదా?
రూమి ఎందుకు అడుగుతున్నావు?
జయ్ షేత్ ఎందుకంటే... నేను ఆ అంధకారాన్ని చూశాను.
రూమి - ఈ వీడియోను చూడు. ఇది స్థానిక వార్తా ఛానెల్‌ది.
అంధకారం ఆమెను కబళించింది.
తను ఒక నటుడి కూతురో లేదా రాజకీయ నేత కూతురు అయితే?
పోలీసులు ఆ కేసు పరిష్కారం పైనే పని చేసేవారు.
పోలీసులు తీవ్రంగా తీసుకోలేదని ఎందుకు అనుకుంటారు?
ఎవరూ ఆమెను కనుగొనలేరు.
బాని వెళ్లిపోయింది. అది ఆమెను తీసుకుపోయింది.
ఎవరు?
అంధకారం.
అది నా కూతురును మింగేసింది.
ఈ ముసలి తల్లి ఏం ఎదుర్కుంటోందో నువ్వు చూడవచ్చు.
తన కూతురు కనబడడం లేదని ఆమె ఎంతగా బాధపడుతోందో.
-ఇది ప్రిథ్వి షేత్ ఇల్లేనా? -ఎందుకు? ఏం జరిగింది?
-మేము లోపలకు రావచ్చా? -అతను ఇంటిలో లేడు.
పక్కకు జరుగు.
మీరు వారంట్ లేకుండా ఇలా లోపలకు రాకూడదు.
ఏమండీ. ఇది దేని గురించి? ఎవరూ లేరని చెప్పాను.
ఏం జరిగిందో చెబుతారా? మీరు ఏం వెతుకుతున్నారు?
మీరు ఇలా ఎలా లోపలకు వస్తారు?
మీరు ఇలా ఎవరి ఇంట్లోకి అయినా ఎలా రాగలుగుతారు? ఇది దారుణం.
మేడం. ఇంటిలో వేరే ఎవరూ లేరు.
అతని లాప్‌టాప్, ఫోన్, స్మార్ట్‌వాచ్ వెతుకు.
దేని కోసం వెతకడం?
మీరు ఏం జరిగిందో చెబుతారా?
నీ పేరు ఏంటి?
-నీ పేరేంటి? - జయ్ షేత్.
ప్రిథ్వి తమ్ముడివా?
-అతను ఎక్కడ? -ఇక్కడ లేడని చెప్పాను.
నాకది కనబడుతోంది. మీ అమ్మానాన్నలు ఎక్కడ?
-ఎందుకు? -అడిగిన దానికి జవాబు చెప్పు. అర్థమైందా?
మీ అమ్మానాన్నలు ఏరి?
-అమ్మ ఆఫీసులో ఉంది. -మరి మీ నాన్న?
ఇది ప్రిథ్విదేనా?
లాప్‌టాప్, ఫోన్ నావి. అవి తిరిగిచ్చేయండి.
ప్రిథ్విని స్టేషన్‌కు తెచ్చి, తీసుకో.
నన్ను ఇలా ఎలా వేధిస్తారు? ఏం జరుగుతోంది?
నీకు ఈమె తెలుసా?
ఈమె ప్రిథ్వి ప్రియురాలా?
నాకు తెలియదు.
చెప్పాగా, ఆమె ఎవరో తెలియదని.
ఏంటి విషయం? ఏం జరుగుతోంది? జయ్?
మేము ప్రిథ్వి షేత్ ను కలవాలి. మీరు అతని తల్లేనా?
అవును. కానీ... మీరు ప్రిథ్విని ఎందుకు కలవడం?
మీకు ఈమె తెలుసా? ఈమెను ప్రిథ్వితో ఎప్పుడైనా చూశారా?
ఈమె నెల రోజులుగా కనబడడం లేదు.
ఈమె మాయం కావడంలో ప్రిథ్వికి సంబంధం ఉండగలదు.
-అది అసాధ్యం. -ఎందుకు?
తనిక్కడ ఎప్పటినుండి?
గత నెల నుండి. జూన్ 22.
ఇరవై మూడు.
మన్నించండి.
-ఒక నిమిషం ఆగండి. నా లాప్‌టాప్. -అతని లాప్‌టాప్ ఇచ్చేసెయ్.
ప్రిథ్వి టాబ్లెట్ ఫోన్ కూడా.
మేము తనిఖీ చేశాక తిరిగి ఇస్తాము. అతనికి స్పృహ వస్తే మాకు కాల్ చేయండి.
పద.
ఇంకేంటి, మేడం?
బాని జూన్ 23 నుండి కనబడడం లేదు.
అతను 22 నుండి మంచం మీద ఉన్నాడు.
ఇప్పుడేంటి?
బాని ఫోటో చూశాక అతను షాక్ కావడం గమనించారా?
తావడేను వెంబడించమను. పద.
మేడం, ఇది అగ్నిమాపక విభాగం నివేదిక.
మేడం, ఇది వింతగా లేదా?
నాయక్ గారు ఇదేం దర్యాప్తు చేయలేదే?
కదం! ఏంటి...
బాని ఫైల్‌లో అప్‌డేట్ ఏంటి?
-చదివేందుకు సమయం దొరకలేదు. -ఏం చదవాలి?
ఆమె పిచ్చిది. మొత్తం కుటుంబానికి పిచ్చి.
ఆమె తల్లి కూడా పిచ్చిదే.
అందుకే తండ్రి ఆమెను తీసుకురాడు.
గోఖలే గారు మీకేం చెప్పారు? సంతకం చేసి, కేసు మూసేసెయ్.
నాకు సమయం దొరకగానే చేస్తా.
ఏమిటంత తొందర?
అతను చెప్పినదానిలో విషయం ఉంది, మేడం. ఆమె పిచ్చిదానిలా ఉంది.
ఆమె ఏదో భ్రమలో ఉండవచ్చు.
ఇది భ్రమ కాదు. ఇది భయం.
భయమా?
నాకు ఈ భయం తెలుసు.
హంగ్రీ స్నాక్స్ ఫుడ్ పాయింట్
జయ్ షేత్?
అవును. హాయ్.
ఏమీ అనుకోకపోతే నేను తినవచ్చా? బాగా ఆకలిగా ఉంది.
అంకుల్ మొబైల్
చెప్పు.
నీ వీడియోలో అంధకారం గురించి ఏదో ప్రస్తావించావు.
నేను ఆ అంధకారాన్ని చూశా... బానిని తీసుకువెళ్లిపోవడాన్ని.
ఆ రాత్రి అక్కడున్నావా?
చూడడం అంటే, నేనది కలలో చూశాను. ఒక పీడకల.
కలా?
నన్ను ఆన్‌లైన్‌లో వెంబడించారు, పురుషాంగం ఫోటోలు కూడా వచ్చాయి,
-కానీ ఈ కల వ్యవహారం మరీ అతి. -ఆగు.
లేదు. తప్పుగా అనుకుంటున్నావు. అబద్ధం కాదు.
నేను ఆ అంధకారాన్ని నిజంగానే చూశాను.
జూన్ 22న.
మా అన్నకు, నాకు ప్రమాదం జరిగింది.
ఆ రాత్రి, ఆ అంధకారాన్ని నా కళ్లతో చూశాను.
ఆ మరుసటి రోజున, జూన్ 23న,
నా కలలో బానిని అంధకారం కబళించడం చూశాను.
ఏం జరుగుతుందో నాకు తెలియదు. జరుగుతున్నది ఏంటి?
ఎవరితో మాట్లాడాలి? నన్నెవరు నమ్ముతారు?
అందుకే నిన్ను సంప్రదించాను.
ఈ ప్రమాదం గురించి ఇంకా చెప్పు.
ప్రిథ్వి!
ప్రమాదం తరువాత నేను స్తంభించిపోయాను.
ప్రిథ్వి.
ప్రిథ్వి!
పృథ్...
ప్రిథ్వి!
ప్రిథ్వి! అన్నయ్యా! అన్నయ్యా, పైకి లే! చూడు, ఇక్కడ ఉన్నాను.
ప్రిథ్వి!
విను, నాకు నిజంగా నీ సహాయం కావాలి.
నాకు ఇదంతా ఎందుకు జరుగుతోందో నేను అర్థం చేసుకోవాలి.
ఈ అంధకారం, అసలు దీనంతటికీ అర్థమేంటి?
నాకు అసలు ఏమీ అర్థం కావడం లేదు.
నేను అనుకోవడం, బానికి ప్రిథ్వికి ఏదో రకంగా సంబంధం ఉంది.
ఎలా? నేనది తెలుసుకోవాలి.
నేను... నేను బాని తల్లిని కలవడానికి నాకు సహాయం చేయగలవా?
దయచేసి నాకు సహాయం చేయగలవా? దయచేసి.
సరే.
-ధన్యవాదాలు. -రేపు.
ఎక్కు.
ఏం జరుగుతోంది?
నీకు అంతా తెలుసు, జయ్.
ఎందుకలా చేశావు, జయ్?
లేదు, నేనేమీ చేయలేదు.
నువ్వు ప్రపంచానికి అబద్ధం చెప్పవచ్చు, నీకు అబద్ధం చెప్పుకోవచ్చు.
కానీ అంధకారం... దానికి అంతా తెలుసు, జయ్.
ప్రిథ్వి!
సబ్‌టైటిల్ అనువాద కర్త కృష్ణమోహన్ తంగిరాల
క్రియేటివ్ సూపర్‌వైజర్ శిరీష దర్భా ంగిరాల